Държавен вестник, бр. 37, 2024 г., стр. 11

БРОЙ  37	
Д Ъ Р Ж А В Е Н  В Е С Т Н И К 	
СТР.  11  
Целеви препоръки на политиката до 2030 г.:
 Да увеличим относителния дял на сред-
ствата за извънболнична медицинска помощ, 
включително по отношение на профилактиката 
и превенцията на заболяванията. 
 Да разширим пакета извънболнични 
дейности, включително дентални дейности, 
заплащани от НЗОК.
 Да повишим капацитета на първичната 
медицинска помощ за дейностите, свързани с 
промоция, профилактика и превенция.
 Да развиваме интегрирани здравно-
социални услуги в общността, в т.ч. грижи 
в дома, подкрепящи първичната медицинска 
помощ в грижата за пациентите.
 Да развиваме високоспециализирана 
медицинска помощ в подкрепа на първичната 
медицинска помощ, осигуряваща специали-
зирана диагностика, лечение и последващо 
диспансерно наблюдение и рехабилитация на 
пациентите с хронични заболявания. 
 Да създадем реални условия за пре-
одоляване на регионалните дисбаланси в 
извънболничната медицинска помощ чрез 
създаване на система от стимули за привли-
чане и задържане на медицински персонал. 
Конкретните мерки за реализация на поли-
тиката и индикаторите за нейното изпълнение 
са предвидени в Плана за действие за изпъл-
нение на Националната здравна стратегия 
2030 и Национална стратегия за подобряване 
на достъпността и капацитета на първичната 
извънболнична медицинска помощ и осигу-
ряване на балансирано териториално разпре-
деление на медицинската помощ и здравните 
грижи в Република България 2030 г. и план 
за действие за изпълнение на стратегията. 
Политика 2.2. Преструктуриране и техно-
логично развитие на болничната помощ 
Установените проблеми са причина опти-
мизирането на болничния сектор, с акцент 
върху повишаване на ефективността, ефикас-
ността и качеството на здравните услуги, да 
бъде заложено като една от основните цели 
в сектор „Здравеопазване“ на Националната 
програма за развитие: БЪЛГАРИЯ 2030. 
Основни насоки на политиката:
Населението от цялата страна ще има 
възможност за равен достъп до високотехно-
логично лечение в двадесет и осем областни 
града. Държавата ще развива приоритетни 
болници с високо ниво на оборудване и раз-
крити структури по различни специалности 
(високотехнологични центрове на болнична 
помощ). Със средствата от Националния 
план за възстановяване и устойчивост и с 
подкрепящо държавно финансиране ще бъ-
дат повишени възможностите и обхвата на 
най-квалифицираното болнично лечение. 
Системата на достъп до болнична медицинска 
помощ ще се доразвива от опорни болници 
в областните центрове, които ще осигуряват 
четвъртото ниво на достъп до медицинска 
помощ, включително дейности по медицинска 
експертиза (ТЕЛК) и осигуряване на достъп 
при бедствия и аварии. Опорните лечебни 
заведения трябва да разполагат със струк-
тури по четирите направления на лечебната 
дейност – терапевтични, хирургични, акуше-
ро-гинекологични и педиатрични, както и с 
действащо спешно отделение, което отговаря 
на утвърдения медицински стандарт „Спешна 
медицина“ и отделение по съдебна медицина 
и деонтология. 
Ролята на общинските болници може да 
бъде запазена при ангажимент на общините 
за тяхното поддържане и при използване на 
ресурсите на държавния бюджет и на бюджета 
на НЗОК за осигуряване на медицински пер-
сонал в отдалечени и труднодостъпни райони. 
Усилията ще бъдат насочени основно към 
намаляване на броя на леглата за активно 
лечение на остри заболявания, развитие на 
високотехнологични диагностични и лечебни 
услуги и на структури за рехабилитация, за 
продължително лечение и палиативни гри-
жи. Много малки и неефективни болници 
за активно лечение биха могли да бъдат 
преструктурирани в медицински центрове с 
легла за наблюдение и лечение до 48 часа и в 
структури за дългосрочни грижи – регионал-
ни лечебни заведения, които да осигуряват 
цяла гама от социални и медицински грижи: 
амбулаторни услуги, включително мобилни 
медицински грижи, физиотерапия, услуги 
за дневни грижи и в известна степен грижи 
за отдих и палиативни грижи, предоставяни 
както на място, така и в домашна среда. Там, 
където е възможно, регионалните лечебни 
заведения могат да останат да функциони-
рат под статута на досегашните общински 
болници, с разкрити отделения и запазен 
болничен статут, съобразно потребностите 
на съответното населено място.
Със средства от Националния план за 
възстановяване и устойчивост и подкрепящо 
държавно финансиране ще бъдат осигурени 
условия за:
– модернизация на системата за педиа-
трична помощ на областно, регионално и 
национално ниво, в т.ч. изграждане на Нацио­
нална детска болница и Национален център 
за лъчелечение с протонна терапия, с акцент 
върху лечение на деца. Инвестициите ще бъдат 
реализирани в съответствие с Националната 
стратегия за детско и юношеско здраве и 
педиатрична грижа 2030 (Виж Политика 3.1)
– модернизация на системата за диагнос­
тика и лечение на онкологични заболявания 
в страната и изграждане на капацитет за 
прилагане на най-съвременни методи за 
диагностика, лечение и грижи за болните с 
онкологични заболявания в съответствие с 
Националния план за борба с рака 2027 (Виж 
Политика 3.2)